Viborger Samler, 1844-07-29
Nyeste Postefterretninger. Storbritannien og Jrland. London, den 23de Juli. Den nye, af Sheil stillede Motion i Underhuset. angaaende Forholden i Algier og Marocco, er forkastet uden Afstemning. Til sit Andragende om en Fortegnelse paa de Skibe, der den 1ste Juli d. A. udgjorde den britiske Escadre i Middelhavet, og en Afskrift af det franske Regjeringsdecret, ifølge hvilket britiske Skibe og Varer, ere i den sidste Tid betyngede i Algerien med større Afgifter end forhen, knyttede han en udførlig Beskrivelse af de diplomatiske Meddelelser, der angaae Occupationen af Algerien, og endte sit Foredrag, i det han udhævede de skarpe Bebreidelser, som Torierne i sin Tid gjorde Ministeriet Melbourne med Hensyn til Flaadens Forsømmelse, ved at anstille en Sammenligning imellem den britiske Flaades Styrke den 1ste Juli 184 og nu. J Aaret 184, bestod den slagfærdige engelske Flaade af 26 Linieskibe, 36 Fregatter og 22 Krigsdampskibe, og i det nuværende critiske Moment, da den udrustede britiske Flaade kun bestaar af 9 Linieskibe og 32 Fregatter, er der i Middelhavet, det Punct, hvor Afgjørelsen truer, kun et eneste engelsk Linieskib. Sir Robert Peel dadlede, at Sheil ligesom bestræbte sig for at frem søge og anføre Alt hvad der kunde tjene til at tilintetgjøre Ministeriets Stræben efter at afvende de af en Collision imellem Frankerig og Marocco opstaaende Ulemper der skade Englands Jnteresser, og forhindre et Brud af de venskabelige Forhold imellem England og Frankerig, Ogsaa Sir Robert Peel udbredte sig vidtløftig om Spørgsmaalet angaaende Anerkjendelsen af de Franskes Occupation af Algier, hvorhos han forklarede den Omstændighed, at hverken Whig= eller Tory=Ministerier havde trængt paa Rømningen af Algerien, af den Aarsag, at saavel Whigs som Tories havde interesseret sig for at skaane Louis Philippes Regjering for enhver Difficultet, der hindrende kunde træde i Veien for det nye Dynasties Consolidering; hvad angik de forhøiede Toldafgifter, da vare disse ikke directe rettede imod de britiske Jnteresser, og med Hensyn til Frygten for en Udvidelse af det franske Gebeet i Africa, da beraabte Premierministeren sig saavel paa de gjentagne offentlige Erklæringer fra den franske Regjering, at den ikke attraaede territorial Udvidelse, men kun Abdel Kaders Fordrivelse, og at den ikke havde til Hensigt at udvide sit Gebeet hverken imod den tunesiske eller imod den maroccanske Grændse. Fremdeles benyttede Sir Robert Peel denne Leilighed til at benægte at han i en tidligere Debat skulde have erklæret, at de Prindsen af Jonville medgivne Jnstructioner vare meddeelte det britiske Cabinet, – en Erklæring, der grundet paa en Reporters Vildfarelse havde indsneget sig i Journalerne, og der har givet Anledning til megen Larm i de franske Kamre De af Sheil udtalte Bebreidelser om Utilstrækkeligheden af den engelske Marine i Middelhavet søgte Pemierministeren at svække, om end ikke at gjendrive, ved at henvise paa det Factum, at Budgettet for Marinen udgjør i indeværende Aar over 4 Mill. Lstl. medens det i Aaret 1838 (?) kun beløb sig til lidet over 3 Mill. Lstl. Den af Capt. Warner opfundne og forhen omtalte Helvedmaskine, hvormed ikke alene enkelte Skibe, men ogsaa hele Flaader og store Fæstningsværker skulle kunne ødelægges, har den 20de bestaaet en glimrende Prøve. Denne Maskine har nemlig i et Nu saa aldeles ødelagt et stort, 3 a 400 Tons drægtigt Barkskib, at det sank umiddelbart efter Explosionen. Da denne Sag omtaltes i Underhuset, erklærede Sir Robert Peel, at Regjeringen ikke havde interesseret sig for dette Experiment, da Capt. Warner tid ligere har afslaaet den ham tilbudte Sum for Opdagelsen af Hemmeligheden. Strax efter sin Ankomst til Gravesend udskibede den russiske Fregat "Aurora, 80 svære Kister (6 Tons i Vægt), hvilke under Escorte af russiske Marinesoldater og engelske Politibetjente ere paa tre Vogne transporterede til London, og afleverede til den engelske Bank. Man vil vide, at disse Kister indeholde Guld, der skal renses, og derefter af "Aurora atter bringes til St. Petersborg. Med samme Skib skulle værdifulde Foræringer være tilstillede Dronning Victoria.